
ΘΕΜΑ : «Προκήρυξη εκδήλωσης ενδιαφέροντος για εκδρομή  στα Καλάβρυτα , Πάτρα, Αρχαία Ολυμπία »

Σύμφωνα με την υπ’ αρ. 33120/ΓΔ4/28-02-2017 (ΦΕΚ 681/6-3-2017) με θέμα «Εκδρομές - Εκπαιδευτικές επισκέψεις μαθητών και μαθητριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας».

Το 9ο Γυμνάσιο Βόλου προγραμματίζει διήμερη εκδρομή στα Καλάβρυτα , Πάτρα, Αρχαία Ολυμπία στις 29-30 Νοεμβρίου 2019. 

Στην εκδρομή θα συμμετέχουν 57-61μαθητές /τριες και 4 συνοδοί καθηγητές.
Πρόγραμμα

Αναχώρηση  Παρασκευή 29/11 05:00 π.μ για Διακοφτό  (άφιξη 11:00μμ), οδοντωτό, Καλάβρυτα, Άγια Λαύρα, Μέγα Σπήλαιο. Διανυκτέρευση Πάτρα  σε 4*ξενοδοχείο  με πρωινό –μονόκλινα δωμάτια οι καθηγητές και τρίκλινα οι μαθητές ή δίκλινα.
Σάββατο 30/11 αναχώρηση για Αρχαία Ολυμπία .Επιστροφή στο Βόλο με ενδιάμεση στάση στη Ναύπακτο.

Ο διοργανωτής (γραφείο ταξιδίου) αναλαμβάνει την υποχρεωτική Ασφάλιση Ευθύνης διοργανωτή,  σύμφωνα με την κείμενη νομοθεσία και την Υ.Α 129287/Γ2/2011. Τα λεωφορεία θα κινούνται σύμφωνα με τις εντολές του αρχηγού της εκδρομής και βάσει προγράμματος. 

Ως μεταφορικό μέσο θα χρησιμοποιηθεί λεωφορείο το οποίο θα πρέπει να πληροί όλους τους προβλεπόμενους από το νόμο όρους και προϋποθέσεις (έλεγχος ΚΤΕΟ, άδεια, πιστοποιητικό τελευταίου τεχνικού ελέγχου, αναφορά παλαιότητας κλπ.) και κατά προτίμηση  το λεωφορείο να χρονολογείται μετά το 2010. Μαζί με την προσφορά θα κατατίθεται κι υπεύθυνη δήλωση από το πρακτορείο ότι διαθέτει το ειδικό σήμα λειτουργίας, το οποίο βρίσκεται σε ισχύ.

Αν η προσφορά δεν αναφέρεται στα παραπάνω θα θεωρείται άκυρη και για την  επιλογή του πρακτορείου θα συνεκτιμηθούν:

1. η   προσφερόμενη τιμή.

2. οι παρεχόμενες ποιοτικές από αυτό υπηρεσίες.

Καλούνται οι ενδιαφερόμενοι να υποβάλλουν έως τη ΔΕΥΤΕΡΑ 11 Νοεμβρίου  2019 και ώρα 10.00, στο γραφείο της Διευθύντριας, κλειστές προσφορές όπου θα αναγράφεται η συνολική τιμή της εκδρομής.

 Η αξιολόγηση των προσφορών θα πραγματοποιηθεί στο γραφείο της Διευθύντριας του 9ου Γυμνασίου Βόλου τη ΔΕΥΤΕΡΑ 11 Νοεμβρίου  2019 και ώρα 13:00 από ειδική επιτροπή που συγκροτείται για το θέμα αυτό . 

Η ΔΙΕΥΘΥΝΤΡΙΑ

